CELEX: C2006/131/03
Language: el
Date: 2006-06-03 00:00:00
Title: Υπόθεση C-152/03: Απόφαση του Δικαστηρίου (τμήμα μείζονος συνθέσεως) της  21ης Φεβρουαρίου 2006  (αίτηση του Bundesfinanzhof για την έκδοση προδικαστικής αποφάσεως) — Hans-Jürgen Ritter-Coulais, Monique Ritter-Coulais κατά Finanzamt Germersheim (Φορολογική νομοθεσία — Φόρος εισοδήματος — Άρθρο 48 της Συνθήκης ΕΟΚ (που κατέστη άρθρο 48 της Συνθήκης ΕΚ, νυν, κατόπιν τροποποιήσεως, άρθρο 39 ΕΚ) — Εθνική κανονιστική ρύθμιση που περιορίζει τον συνυπολογισμό των ζημιών από μισθώσεις ακινήτων τα οποία βρίσκονται στο έδαφος άλλου κράτους μέλους)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/2
            
         Απόφαση του Δικαστηρίου (τμήμα μείζονος συνθέσεως) της 21ης Φεβρουαρίου 2006 (αίτηση του Bundesfinanzhof για την έκδοση προδικαστικής αποφάσεως) — Hans-Jürgen Ritter-Coulais, Monique Ritter-Coulais κατά Finanzamt Germersheim
   (Υπόθεση C-152/03) (1)
   
   (Φορολογική νομοθεσία - Φόρος εισοδήματος - Άρθρο 48 της Συνθήκης ΕΟΚ (που κατέστη άρθρο 48 της Συνθήκης ΕΚ, νυν, κατόπιν τροποποιήσεως, άρθρο 39 ΕΚ) - Εθνική κανονιστική ρύθμιση που περιορίζει τον συνυπολογισμό των ζημιών από μισθώσεις ακινήτων τα οποία βρίσκονται στο έδαφος άλλου κράτους μέλους)
   (2006/C 131/03)
   Γλώσσα διαδικασίας:η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   Hans-Jürgen Ritter-Coulais, Monique Ritter-Coulais
   κατά
   Finanzamt Germersheim
   Αντικείμενο της υποθέσεως
   Αίτηση για την έκδοση προδικαστικής αποφάσεως — Bundesfinanzhof — Ερμηνεία των άρθρων 43 και 56 ΕΚ — Ερμηνεία των άρθρων 43 ΕΚ και 56 ΕΚ — Εθνική νομοθεσία για τη φορολογία εισοδήματος φυσικών προσώπων που προβλέπει ότι η δυνατότητα εκπτώσεως των ζημιών από τη μίσθωση ακινήτων ή η εφαρμογή της ρήτρας περί αρνητικής προοδευτικής κλίμακας στις ζημίες αυτές ισχύει μόνο για τις ζημίες τις σχετικές με ακίνητα κείμενα στην ημεδαπή.
   Διατακτικό της αποφάσεως
   Το άρθρο 48 της Συνθήκης ΕΟΚ (που κατέστη άρθρο 48 της Συνθήκης ΕΚ, νυν, κατόπιν τροποποιήσεως, άρθρο 39 ΕΚ) πρέπει να ερμηνευθεί υπό την έννοια ότι απαγορεύει εθνική κανονιστική ρύθμιση, όπως η επίδικη στην κύρια δίκη, η οποία δεν επιτρέπει στα φυσικά πρόσωπα, τα οποία λαμβάνουν εισοδήματα εντός κράτους μέλους από εξαρτημένη εργασία και φορολογούνται σ' αυτό απεριορίστως, να ζητήσουν, για τον προσδιορισμό του φορολογικού συντελεστή των εν λόγω εισοδημάτων σ' αυτό το κράτος, να λαμβάνονται υπόψη οι απώλειες εισοδήματος που είναι συναφείς με οικία που χρησιμοποιούν για ιδιοκατοίκηση και η οποία βρίσκεται σε άλλο κράτος μέλος, ενώ τα θετικά εισοδήματα από μισθώσεις που προέρχονται από μια τέτοια οικία λαμβάνονται υπόψη.
   
      (1)  ΕΕ C 158 της 5.7.2003.